Document ID: 31993R0183

Komisijas Regula (EEK) Nr. 183/93
(1993. gada 29. janvāris),
ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 2046/92 [2], un jo īpaši tās 35.a pantu,
tā kā Komisijas Regulā (EEK) Nr. 2568/91 [3], kurā jaunākie grozījumi izdarīti ar Regulu (EK) Nr. 3288/92 [4], ir noteiktas dažādu veidu olīveļļas un olīvu izspaidu eļļas īpašības, kā arī attiecīgās analīzes metodes; tā kā ar Regulu (EEK) Nr. 2568/91 izdarīti grozījumi arī kombinētās nomenklatūras 15. nodaļas 2., 3. un 4. papildu piezīmēs, kuras dotas I pielikumā Padomes 1987. gada 23. jūlija Regulai (EEK) Nr. 2658/87 par tarifu un statistiskas nomenklatūru un kopējo muitas tarifu [5] kurā jaunākie grozījumi izdarīti ar Komisijas Regulu (EEK) Nr. 2505/92 [6];
tā kā, ņemot vērā līdzšinējo pieredzi, analīžu metodes ir jāpielāgo vai dažos gadījumos jāprecizē; tā kā ir noskaidrojies arī, ka Regulā (EEK) Nr. 2568/91 ir kļūdas;
tā kā, ņemot vērā pētījumus, kas tiek veikti, būtu jāpagarina termiņš, līdz kuram dalībvalstis var izmantot savas pārbaudītas un zinātniski pamatotas analīžu metodes;
tā kā, ņemot vērā pētījumu rezultātus, Regulā (EEK) Nr. 2568/91 paredzētās olīveļļas īpašības būtu jāpielāgo, lai garantētu tirgū laisto produktu tīrību un paredzētu atbilstīgas analīžu metodes;
tā kā, lai ieviestu līdzekļus, kas vajadzīgi jaunās metodes izmantošanai, tās spēkā stāšanās būtu jāatliek uz dažiem mēnešiem;
tā kā tādēļ būtu jāgroza Regula (EEK) 2568/91;
tā kā šajā regulā paredzētie pasākumi saskan ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 2568/91 groza šādi:
1. Regulas 3. panta pirmajā daļā "1992. gada 31. decembris" aizstāj ar "1993. gada 28. februāris";
2. Regulas 5. pantu aizstāj ar šādu:
"5. pants
Kombinētās nomenklatūras 15. nodaļas 2., 3. un 4. papildu piezīmes, kas izklāstītas I pielikumā Regulai (EEK) Nr. 2658/87 [7], aizstāj ar tekstu, kas dots šīs regulas XIV pielikumā.";
3. Pielikumu groza, kā noteikts šīs regulas pielikumā.
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Tomēr pielikuma 10. punktu piemēro no 1993. gada 1. jūlija attiecībā uz olīveļļu, kuru iepako, sākot no minētās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 29. janvārī

Labels: 0
3
17
16